Lietuvos futbolas
Lietuvos futbolą reguliuoja Lietuvos futbolo federacija, kuri organizuoja varžybas Lietuvoje, atstovauja Lietuvai UEFA ir FIFA. Atsakinga už nacionalines vyrų ir moterų rinktines, lygų bei taurės varžybas, salės futbolo (futsalo) vyrų ir moterų klubų bei rinktinių varžybas, paplūdimio futbolo klubų ir nacionalinių futobolo rinktinių varžybas. Nors Lietuva ne futbolo šalis, futbolas yra masiškiausia sporto šaka Lietuvoje – 2020 m. registruotų futbolo žaidėjų siekė 31 tūkst. Iki 2024 m. siekiama šį skaičių padidinti iki 45 tūkst. 2020 m. gruodį, LFF duomenimis, Lietuvoje buvo 365 futbolo klubai, 27 futsalo klubai, 9 paplūdimio futbolo klubai, 245 masinio futbolo klubai. Lietuvoje yra 127 pilnų matmenų natūralios vejos futbolo aikštės, 27 dirbtinės dangos, 112 futsalo aikštelės. Lietuvoje yra 36 treneriai, turintys UEFA Pro licenciją, 128 UEFA A licenciją, 242 UEFA B licenciją ir 205 LFF C licenciją.